MK «Straumingen»

**Motorkrysseren «Straumingen»** er en 60 fots fiskebåt som ble bygget ved Lutlag (L/L) Vik båtbyggeri i Høydal i Volda i Møre og Romsdal i 1955. Materialene til båten ble hentet i Bjørkedalen i Volda kommune. Båtens kjennesignal var LDNX. Båten ble ferdigstilt og overlevert i slutten av desember 1955..

Båten ble bygget for Leiv Longva og første navn var M/B Arne Longva. Båten endret navn til M/K Straumingen i 1963.

Opprinnelig var båten utstyrt med en motor på 100hk. I 1972 ble denne byttet med en Caterpillar på 245hk. I 1986 ble en ny motor satt inn, en Caterpillar på 325hk. 

## Eiere
Båtens første eier var Leiv Longva som kjøpte båten ny i 1955. Båten hadde da hjemmehavn i Gjerdsvika i Sande kommune i Møre og Romsdal. I 1963 tok Erling og Jan Valkvæ over båten og hadde den i sitt eie frem til 1969. Hjemmehavn i denne perioden var Godøya i Giske kommune i Møre og Romsdal. I 1969 tok Arnt Hansen over båten og ny hjemmehavn ble Nusfjord i Flakstad kommune i Lofoten i Nordland. I løpet av Arnt Hansens eierskap ble båten overført til et partsrederlag med sønnen Torstein Hansen. I 1994 tok Torstein Hansen over eierskapet med hjemmehavn i Hammerfest kommune i Finnmark og eide båten frem til 2005 da dagens eier, Fartøylaget Straumingen, Jøa Kystlag tok over båten. Båten har siden 2005 hatt hjemmehavn i Brakstad Havn på Jøa i Namsos kommune i Trøndelag.

## [[Fiskerimerke]]
*1955 - 1963: M-25-S
*1963 - 1969: M-12-G
*1969 - 1994: N-89-F
*1994 - 2005: F-31-H
*2005: Tatt ut av aktivt fiske

## Bruk
Leiv Longva var første eier av båten fra 1955 til 1963 med fiskerimerke M-25-S. Båten ble brukt til sildefiske om vinteren og ellers til snurrevad. I tillegg ble den brukt som hjelpebåt til snurperer.

I 1963 ble båten solgt til Erling og Jan Valkvæ på Godøya i Giske kommune. Da ble båten døpt om til Straumingen, som er navnet båten bærer i dag og fikk fiskerimerke M-12-G. Båten ble da brukt til banklinefiske på Tampen og ved Shetland. Om vinteren deltok båten på torskefiske på Mørekysten. Det ble ikke gjort noen endringer på båten i denne perioden.

I 1969 er eieren Arnt Hansen frå Nusfjord i Lofoten med fiskerimerke N-89-F. I Arnt Hansens eie ble båten brukt til snurrevad, garnfiske,  jukse etter torsk eller linefiske på Finnmarkskysten etter torsk og hyse.

Båten ble senere eid i et partsrederlag med Torstein Hansen, Arnt Hansens sønn.

I 1994 var Torstein Hansen eier av båten og den var registrert i Hammerfest med fiskerimerke F-31-H. Da ble båten brukt til snurrevad på helårsbasis.

Båten var i aktivt fiske frem til 2005 da den ble tatt ut av aktivt fiske gjennom strukturkvoteordningen (kondemneringstilskudd).

Båten ble i 2005 overtatt av Folla kystlag, nå Jøa kystlag gjennom stiftelsen Fartøylaget Straumingen på Jøa i Namsos kommune i Trøndelag.

Båten benyttes til slepe og transportoppdrag, samt turer for medlemmer i Jøa Kystlag. Riksantikvaren har gitt Straumingen status som verneverdig skip gjennom vern via bruk. 

## Medlemsturer i Striftelsen Fartøylaget Straumingens eie (2005 - 2014)
*2008 – Brest i Frankrike.
*2009 – Trøndelagsstemne Forbundet Kysten Brakstad Havn, Jøa, Namsos kommune (daværende Fosnes kommune), Trøndelag fylke (daværende Nord Trøndelag fylke).
*2009 – Landsstemne Forbundet Kysten på Vega i Nordland fylke.
*2010 – På tur med NRK langs norskekysten.
*2010 – Trøndelagsstemne Forbundet Kysten på Hopsjøen i Hitra kommune i Trøndelag (daværende Sør Trøndelag).
*2010 – Landsstemne Forbundet Kysten i Gratangen kommune i Troms.
*2011 – Landsstemne Forbundet Kysten i Eigersund kommune i Rogaland fylke.
*2011 – Tur til Utvorda i Flatanger kommune.
*2011 – Tur til Kuringvågen Åfjord kommune.
*2013 – Fisketur til Sør-Gjæslingan i Nærøysund kommune (daværende Vikna kommune).
*2013 – Trøndelagsstemnet Forbundet Kysten på Jøa i Namsos kommune (daværende Fosnes kommune).
*2013 – Landsstemne Forbundet Kysten Sandnessjøen.
*2014 – Medlemstur til Nordøyan i Nærøysund kommune

## Referanser